

**Opće informacije**

[STEM Games](https://stemgames.hr/) međunarodno je natjecanje studenata STEM područja, a od prvih Gamesa održanih 2018. , godišnje okuplja oko 2000 europskih studenata koji se natječu u znanju, sportu i eSportu. Nakon uspješno organiziranih prošlogodišnjih Gamesa, ove godine se ponovno vraćaju u punom sjaju, u **Umagu** **od 11. do 16. svibnja.**

Studenti će imati priliku razmišljati izvan okvira i rješavati problematiku zadataka koji se stavljaju pred njih i pokazati svoje znanje, te svoje sportsko i gamersko umijeće, ovisno o Areni znanja u kojoj se natječu.

Ono što ovo natjecanje čini drugačijim od ostalih studentskih natjecanja u znanju je to što je studentima pružena potpuna sloboda pri rješavanju zadataka i korištenju resursa za savladavanje istih. Također, zadaci koji se pojavljuju na Gamesima opisuju probleme iz stvarnog svijeta, te “tjeraju” studente da osim svog znanja testiraju i svoju snalažljivost.

STEM Games je postao središnji događaj na kojem se studenti svake godine suočavaju s izazovnim problemima i stječu iskustva koja će pamtiti cijeli život. Iako je događaj usmjeren na studente STEM područja, organizacijski tim čini stotinjak studenata koji dolaze iz širokog spektra područja i institucija. Svi zajedno od listopada 2024. godine naporno rade kako bi svojim znanjima iz različitih disciplina stvorili sjajnu atmosferu koja će biti otkrivena u svibnju.

Interesa i nestrpljivosti ne manjka, te je ove godine prijavljeno velik broj obrazovnih ustanova iz STEM područja, a to su[[1]](#footnote-0):

* [**FER**](https://www.fer.unizg.hr/) - Sveučilište u Zagrebu, Fakultet elektrotehnike i računarstva
* [**FERIT**](https://www.ferit.unios.hr/) - Sveučilište Josipa Jurja Strossmayera u Osijeku, Fakultet elektrotehnike, računarstva i informacijskih tehnologija
* [**FESB**](https://www.fesb.unist.hr/) - Sveučilište u Splitu, Fakultet elektrotehnike, strojarstva i brodogradnje
* [**FOI**](https://www.foi.unizg.hr/) - Sveučilište u Zagrebu, Fakultet organizacije i informatike
* [**FSB**](https://www.fsb.unizg.hr/) - Sveučilište u Zagrebu, Fakultet strojarstva i brodogradnje
* [**GEOF**](http://www.geof.unizg.hr/?lang=en) - Sveučilište u Zagrebu, Geodetski fakultet·
* [**MATHOS**](https://www.mathos.unios.hr/) - Sveučilište Josipa Jurja Strossmayera u Osijeku, Odjel za matematiku
* [**PMF**](http://www.pmf.unizg.hr/) - Sveučilište u Zagrebu, Prirodoslovno-matematički fakultet
* [**RITEH**](http://www.riteh.uniri.hr/) - Sveučilište u Rijeci, Tehnički fakultet
* [**SFSB**](https://sfsb.unisb.hr/) - Sveučilište Josipa Jurja Strossmayera u Osijeku, Strojarski fakultet u Slavonskom Brodu
* [**SOSS**](https://www.oss.unist.hr) - Sveučilište u Splitu, Sveučilišni odjel za stručne studije
* [**SUM**](https://www.sum.ba/) - Sveučilište u Mostaru
* [**TVZ**](https://www.tvz.hr/) - Tehničko Veleučilište u Zagrebu
* [**UNIN**](https://www.unin.hr/) - Sveučilište Sjever, Sveučilišni centar u Varaždinu
* [**UNIRI**](http://www.uniri.hr/) - Sveučilište u Rijeci, Odjel za fiziku, biotehnologiju, matematiku, informatiku
* [**UNIPU**](https://www.unipu.hr/)- Sveučilište Jurja Dobrile u Puli
* **ETF UNSA** - Sveučilište u Sarajevu, Fakultet elektrotehnike
* **HVU** – Sveučilište u Zagrebu, Hrvatsko vojno učilište
* **FPZ** – Sveučilište u Zagrebu, Fakultet prometnih znanosti
* **IV –** Istarsko veleučilište
* **PFRI** – Sveučilište u Rijeci, Pomorski fakultet
* **Tehnički odjel** – Sveučilište u Slavonskom Brodu
* **KEMOS** - Sveučilište Josipa Jurja Strossmayera u Osijeku, Odjel za kemiju
* **FTRR** - Sveučilište Josipa Jurja Strossmayera u Osijeku, Fakultet turizma i ruralnog razvoja u Požegi

Jako nas veseli da se Gamesi vraćaju te vjerujemo da će studenti i svi drugi sudionici, mentori iz industrije i akademije, ponovno prepoznati njegovu vrijednost i iskoristiti ga na najbolji mogući način kako bi zajedničkim snagama stvorili bolje sutra.

1. Popis fakulteta je podležan promjenama. [↑](#footnote-ref-0)